Laerskool herdenk meer as sestig jare | Hazyview Herald
Laerskool herdenk meer as sestig jare
Die skool is in 1957 met slegs 30 leerlinge geopen.
Vadon Jansen, Adrian Haveng en, Raiden Jackson.
Laerskool Numbi het op 3 Maart hul 61ste bestaansjaar met ‘n dag vol pret en plesier gevier.
Twee leerlinge uit elke klas het die geleentheid gekry om ‘n koek te versier wat later deur almal op die rugbyveld verorber is.
Die kinders het ook almal op die veld onder “colour run”-verfpoeier deurgeloop voordat elke graad met ‘n pretloop begin het. Dié het as fondsinsameling vir die skool gedien. Na die lang en warm oefening kon leerlinge verder op springkastele en waterwurms baljaar.
Bohlale Mnisi en Justin Jones.
Chèrie van Staden en Nea Ferreira.
Willem Taljaard, Arno Heyns en Ethan Malherbe.
Mia Louw, Deannè Holtzhausen en Kayla Pretorius.
Nadia Eksteen, Tanya Ebersohn en Marighe Rall.
Die skool is in 1957 met slegs 30 leerlinge geopen. Dit het toe Laerskool Kiepersol geheet en was op die terrein van die huidige Protea Hotel Hazyview. Die eerste waarnemende hoof was mnr. W.N. van Wyk. Mnr. D.A. Oosthuizen is vanaf Januarie 1959 as voltydse hoof aangestel.
Toe die skool se leerlingtal tot 52 gegroei het, het ‘n watertekort op die perseel daartoe gelei dat dit op 28 Julie 1959 na ‘n perseel oorkant die Numbi Hotel, waar die Hazyview Polisiestasie tans is, geskuif het.
Die skool se naam is op 14 Augustus 1968 amptelik na Laerskool Numbi verander.
In die vroeë 1990’s het die leerlinggetal tot 220 gestyg en daar is in Junie 1992 begin om nuwe skoolgeboue op te rig. Dit is in Augustus 1993 op die huidige terrein voltooi.
Sedertdien het die skool vele puik prestasies opgelewer. ‘n Rits skoolhoofde het ook sedert sy ontstaan hul merk gelaat. Mnr. André Coetzee is vanaf 8 Januarie 2007 die skoolhoof en mnr. Andrè Oosthuizen is tans die adjunkhoof.
Lees meer oor die skool se aktiwiteite hier.
Skoon strate, danksy leerders